钦定古今图书集成/方舆汇编/职方典/第1282卷 > 《浯溪题壁》黄庭坚
## 钦定古今图书集成/方舆汇编/职方典/第1282卷 > 《浯溪题壁》黄庭坚

余与陶介石绕浯溪，寻元次山遗迹，如“《中兴颂》《峿台
铭》《石堂铭》”，皆众所共知也。以介石徘徊其下，实探千
载尚友之心。最后于浯亭东崖披翦榛秽，得《次山铭》
刻数百字，皆江华令瞿令问玉著篆，笔画深稳，优于
《峿台铭》也。故书于长老新公，俾刻之崖壁，以遗后人。